Diari Oficial de la Generalitat Valenciana


Sumari del DOGV 1552, del 28-05-1991 (1991/821304)

DECRET 75/1991, de 13 de maig, del Consell de la Generalitat Valenciana, pel qual s'aprova la concessió d'un aval de la Generalitat Valenciana a l'empresa Pirotècnia Caballer, S.A.
------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1991/05/13/75/dof/vci/html**

### Dades del document

Número de DOGV
:   1552

Data del DOGV
:   28-05-1991

Secció del DOGV
:   DISPOSICIONS GENERALS

Número del document
:   1991/821304


Data del document
:   13-05-1991

Organisme emissor
:   Conselleria d'Economia i Hisenda

Tipus de document
:   Decret

DECRET 75/1991, de 13 de maig de 1991, del Consell de la Generalitat Valenciana, pel qual aprova la concessió d'un aval de la Generalitat Valenciana a l'empresa Pirotecnia Caballer, SA.  
La Llei 4/1984, de 13 de juny, d'Hisenda Pública de la Generalitat Valenciana, autoritza el Govern valencià per a la concessió d'avals dins de determinades condicions que s'hi fixen.  
D'altra banda, la Llei 7/1990, de 28 de desembre, de Pressupostos de la Generalitat Valenciana per a l?exercici 1991, recull en l'article tretze una consignació de crèdit per a la concessió d'avals fins a un límit màxim de 10.000 milions de pessetes.  
Sobre la base de la normativa esmentada, a proposta del Conseller d'Economia i Hisenda i amb la deliberació prèvia del Govern valencià en la reunió del dia 13 de maig de 1991,  
DECRETA  
Article únic  
Autoritzar el Conseller d'Economia i Hisenda per a la firma de d'un aval de Tresoreria a favor de l?empresa Pirotecnia Caballer, SA, destinat a garantir una operació de crèdit, per import de 200 milions de pessetes que s'ha de formalitzar amb el Banc de Crèdit Industrial, segons les disposicions contingudes en els annexos d'aquest decret.  
València, 13 de maig de 1991.  
El President de la Generalitat Valenciana,   
JOAN LERMA I BLASCO  
El Conseller d'Economia i Hisenda,   
ANTONI BIRLANGA CASANOVA  
ANNEX I  
València, de de 1991.  
Antoni Birlanga Casanova, Conseller d'Economia i Hisenda, en nom de la Generalitat Valenciana i tot complint el que disposa la Llei 4/1984, de 13 de juny, d'Hisenda Pública de la Generalitat Valenciana, i en virtut del Decret 75/1991, de 13 de maig, del Consell de la Generalitat Valenciana, concedeix un aval a l?empresa Pirotecnia Caballer, SA com a garantia d'un préstec per import de 200 milions de pessetes de principal, que s'ha de formalitzar amb el Banc de Crèdit Industrial, a un termini de vuit anys de duració, inclosos dos de mancança, a un tipus d'interés anual del 15,25 per cent, amb comissió d'obertura del 0,50 per cent i comissió de disponibilitat del 0,18 per cent trimestral, una vegada transcorreguts 180 dies des de la data de formalització. El tipus d'interés podrà quedar reduït al 8,72 per cent nominal anual, per l'aplicació d'una subvenció del tipus d'interés d'acord amb el que preveu l'acord de 27 de juny de 1988, entre la Direcció General de Mines del Ministeri d?Indústria i Energia i el Banc de Crèdit Industrial.  
Les condicions de l'aval seran les que a continuació s'assenyalen:  
1. Aquest aval es destinarà a la reconstrucció, l'ampliació i la modernització de la factoria de productes pirotècnics de l'empresa avalada.  
2. Aquest aval garanteix la totalitat del principal del préstec i dels interessos aplicats tenint en compte, si és el cas, la subvenció al tipus d'interés, fins a l'extinció de l'obligació principal, sense la possibilitat de realitzar novacions del contracte de préstec sense l'autorització del Conseller d'Economia i Hisenda.  
3. La concessió d'aquest aval suposa el compromís formal de l'entitat prestadora d'enviar a la Conselleria d'Economia i Hisenda còpia del contracte de l'operació de crèdit garantida i certificació de la disposició per part del prestatari, i també d'informar puntualment al venciment del grau de compliment del prestatari de les seues obligacions amb l'entitat.  
4. La Tresoreria de la Generalitat Valenciana respondrà davant l'entitat prestadora del reintegrament de les quantitats garantides, amortització del principal i interessos, únicament en cas d'incompliment en el pagament per part de l'empresa avalada, sense renunciar al benefici d'excussió recollit en l'article 1830 del Codi Civil.  
El Conseller d'Economia i Hisenda, Antoni Birlanga Casanova.  
ANNEX II  
Contracte d'aval entre la Generalitat Valenciana i l?empresa Pirotecnia Caballer, SA  
D'una banda el Sr. Antoni Birlanga Casanova, Conseller d'Economia i Hisenda de la Generalitat Valenciana, i de l'altra el President del Consell d'Administració de l?empresa Pirotecnia Caballer, SA.  
EXPOSEN:  
1. Que el Consell de la Generalitat Valenciana, en virtut de les competències que li confereix la legislació vigent, i a proposta del Conseller d'Economia i Hisenda, autoritzà mitjançant el Decret 75/1991, de 13 de maig, del Consell de la Generalitat Valenciana, la concessió d'un aval a l?empresa Pirotecnia Caballer, SA per a garantir una operació de crèdit davant el Banc de Crèdit Industrial, per un import de 200 milions de pessetes a un termini de vuit anys de duració.  
2. Que les parts pretenen regular les seues relacions mútues derivades de la concessió de l'aval a què es fa referència en l'apartat 1 d'aquesta exposició, per a la qual cosa lliurement i voluntària convenen subscriure aquest contracte d?acord amb les següents clàusules:  
Primera  
La Generalitat Valenciana es compromet en avalar l?empresa Pirotecnia Caballer, SA, en els termes establerts en el Decret 75/1991, de 13 de maig, del Consell de la Generalitat Valenciana.  
Segona  
L'empresa Pirotecnia Caballer, SA, beneficiària de l'aval, és obligada a satisfer a la Generalitat Valenciana, en concepte de comissió per despeses de la garantia atorgada, el 0,5 per cent anual del saldo viu del crèdit concedit, durant tota la vigència del fiançament, calculat d'acord amb les condicions establertes a l?efecte d'amortització en el contracte de préstec. L'import de les comissions serà pagat per anualitats anticipades des de la data de formalització del préstec. A aquest efecte, l?empresa avalada autoritzarà l?entitat prestadora, amb caràcter irrevocable i mentre l?operació es trobe en vigor, a carregar l?import de les comissions en compte corrent obert al seu nom i a pagar-lo, mitjançant transferència, en el compte i l'entitat que determine la Generalitat Valenciana.  
Tercera  
Per la prestació de la garantia descrita en concepte d'aval, l?empresa Pirotecnia Caballer, SA es compromet mentre l'aval estiga en vigor a no realitzar una altra operació de crèdit sense el coneixement previ de la Conselleria d'Economia i Hisenda.  
Quarta  
L'empresa Pirotecnia Caballer, SA es compromet a obtenir fons propis, mitjançant ampliacions de capital o per qualsevol altre mitjà l'import mínim desemborsat dels quals serà de 85 milions de pessetes. El termini màxim per a realitzar aquest increment dels fons propis serà d'un any, a partir de la firma d'aquest contracte.  
Cinquena  
L'efectivitat d'aquest aval queda condicionada a la constitució per l'empresa avalada de garanties de les admeses en dret, suficients, a judici de la Conselleria d'Economia i Hisenda, per a cobrir totalment l'import de les possibles obligacions de l'avalat com a conseqüència del compliment de l'aval per part de l'avalador.  
Les garanties a què es fa referència en el paràgraf anterior es formalitzaran davant el notari que trie la Generalitat Valenciana i l'empresa Pirotecnia Caballer, SA, sufragarà les despeses, els impostos i els arbitris que s'acrediten com a conseqüència de l'atorgament.  
Sisena  
L'empresa Pirotecnia Caballer, SA es compromet a trametre trimestralment a la Conselleria d'Economia i Hisenda el volum de les càrregues financeres, el balanç i el compte de resultats.  
Setena  
L'empresa Pirotecnia Caballer, SA es compromet, mentre l'aval estiga en vigor, a realitzar l'auditoria dels seus comptes anuals i trametre'n còpia a la Conselleria d'Economia i Hisenda.  
Vuitena  
L'empresa avalada es compromet expressament a presentar justificació documental de la destinació de l?import avalat, a facilitar la inspecció i el control que exercirà la Conselleria d'Economia i Hisenda per tal de comprovar-ho, i també de la solvència de l'empresa garantida, amb aquesta finalitat podrà comprovar els balanços, els comptes de resultats i altres estats de llibres comptables.  
Novena  
La Generalitat Valenciana pels avals prestats respon del pagament de les obligacions i només en el cas en què el deutor no complesca aquestes obligacions, amb les limitacions i excepcions com a fiador indicades en l'annex I del Decret 75/1991, de 13 de maig, i amb les reserves de drets que s'estableixen en la normativa general de l?Estat en aquest tipus de contractes, sense altre requisit que el requeriment motivat que a l?efecte dirigirà l?entitat davant la qual s'avala sense necessitat del consentiment de l'avalat.  
Desena  
Una vegada efectuat el pagament, la Generalitat Valenciana es subrogarà en tots els drets que l?entitat beneficiària de la garantia tinga contra l'avalat.  
Les despeses que poguessen produir-se com a conseqüència de l?exercici de les accions derivades d'aquest contracte, seran en tot cas a càrrec de l'avalat.  
València, d de 1991.  
Sr. Antoni Birlanga Casanova, Conseller d'Economia i Hisenda; Sr., President del Consell d'Administració de l'empresa Pirotecnia Caballer, SA


Còpia Permalink ELI